CELEX: 62016TN0787
Language: et
Date: 2016-11-11 00:00:00
Title: Kohtuasi T-787/16: 11. novembril 2016 esitatud hagi – QD versus EUIPO

23.1.2017   
            
            
               ET
            
            
               Euroopa Liidu Teataja
            
            
               C 22/40
            
         11. novembril 2016 esitatud hagi – QD versus EUIPO
   (Kohtuasi T-787/16)
   (2017/C 022/55)
   Kohtumenetluse keel: inglise
   
      Pooled
   
   
      Hageja: QD (Alicante, Hispaania) (esindaja: advokaat H. Tettenborn)
   
      Kostja: Euroopa Liidu Intellektuaalomandi Amet (EUIPO)
   
      Nõuded
   
   Hageja palub Üldkohtul
   
               —
            
            
               tühistada EUIPO 4. märtsi 2016. aasta otsus mitte vastu võtta lõplikku otsust seoses hageja 19. jaanuari 2016. aasta taotlusega uuendada teist korda tema lepingut, mis on sõlmitud liidu muude teenistujate teenistustingimuste artikli 2f alusel, ning teha hageja 19. jaanuari 2016. aasta taotluse kohta uuendada teist korda tema lepingut, mis on sõlmitud liidu muude teenistujate teenistustingimuste artikli 2f alusel, lõplik otsus edaspidi „erimenetluses“; ja
            
         
               —
            
            
               mõista kohtukulud välja EUIPO–lt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et EUIPO on rikkunud personalieeskirjade ja liidu muude teenistujate teenistustingimuste asjakohaseid sätteid, nimelt personalieeskirjade artikli 90 lõiget 1 (koostoimes liidu muude teenistujate teenistustingimuste artikliga 46), personalieeskirjade III lisa, liidu muude teenistujate teenistustingimuste artikleid 2, 8 ja 53 ning personalieeskirjade artiklit 110.
            
         
               2.
            
            
               Teine väide, et EUIPO rikkus usaldussuhtest tulenevat kohustust.
            
         
               3.
            
            
               Kolmas väide, et EUIPO on rikkunud hea halduse põhimõtet (Euroopa Liidu põhiõiguste harta artikli 41 lõiked 1, 2 ja 3).
            
         
               4.
            
            
               Neljas väide, et EUIPO on kuritarvitanud võimu.